CELEX: C2006/131/34
Language: da
Date: 2006-06-03 00:00:00
Title: sag C-465/04: Domstolens dom (Første Afdeling) af  23. marts 2006  — Honeyvem Informazioni Commerciali Srl mod Mariella De Zotti (anmodning om præjudiciel afgørelse fra Corte suprema di cassazione) (Selvstændige handelsagenter — direktiv 86/653/EØF — handelsagenters ret til godtgørelse ved kontraktforholdets ophør)

3.6.2006   
            
            
               DA
            
            
               Den Europæiske Unions Tidende
            
            
               C 131/19
            
         Domstolens dom (Første Afdeling) af 23. marts 2006 — Honeyvem Informazioni Commerciali Srl mod Mariella De Zotti (anmodning om præjudiciel afgørelse fra Corte suprema di cassazione)
   (sag C-465/04) (1)
   
   (Selvstændige handelsagenter - direktiv 86/653/EØF - handelsagenters ret til godtgørelse ved kontraktforholdets ophør)
   (2006/C 131/34)
   Processprog: italiensk
   Den forelæggende ret
   Corte suprema di cassazione
   Parter i hovedsagen
   
      Sagsøger: Honeyvem Informazioni Commerciali Srl
   
      Sagsøgt: Mariella De Zotti
   Sagens genstand
   Anmodning om præjudiciel afgørelse — Corte suprema de cassazione — fortolkning af artikel 17 og 19 i Rådets direktiv 86/653/EØF af 18. december 1986, om samordning af medlemsstaternes lovgivning om selvstændige handelsagenter (EFT L 382, s. 17) — handelsagenters ret til en godtgørelse eller en skadeserstatning efter kontraktophør
   Konklusion
   
               1)
            
            
               Artikel 19 i Rådets direktiv 86/653/EØF af 18. december 1986 om samordning af medlemsstaternes lovgivning om selvstændige handelsagenter skal fortolkes således, at den godtgørelse ved kontraktforholdets ophør, som følger af anvendelsen af dette direktivs artikel 17, stk. 2, ikke i medfør af en kollektiv aftale kan erstattes af en godtgørelse, der fastsættes efter andre kriterier end dem, der er fastsat i den sidstnævnte bestemmelse, medmindre det fastslås, at anvendelsen af en sådan aftale i alle tilfælde sikrer handelsagenten en godtgørelse, der er lige så stor som eller større end den godtgørelse, der ville følge af anvendelsen af nævnte bestemmelse.
            
         
               2)
            
            
               Medlemsstaterne råder, inden for de rammer, som er fastsat ved artikel 17, stk. 2, i direktiv 86/653, over et skøn, som de frit kan udøve, bl.a. under hensyn til billighedsprincippet.
            
         
      (1)  EUT C 31 af 5.2.2005.